Ова својство овозможува да ја манипулираме локацијата, односно да ја манипулираме позицијата на елементот во HTML документот.

Идејата на ова својство е едноставна. Ова својство ни овозможува да дефинираме точно каде да се позиционираат елементите во однос на местото каде што обично би биле, или пак во однос на некој parent или друг елемент или пак, или пак да се позиционираат во однос на прозорчето на прабрувачот(viewport).

Ова својство има неколку вредности и тоа

* static,
* absolute
* relative
* fixed
* sticky

Ова својство работи со left, right, top, bottom и z-index својства за да се одреди конечната позиција на елементот.

**Static** - Основна вредност на сите HTML елементи, кога зборуваме за ова својство е static. Па така елементите се позиционирани според нормалниот тек на страната(начинот на кој елементите се прикажуваат на веб страната.(дали се block level елементи или inline елементи)).

**Relative –** Оваа вредност Елементот го позиционира релативно на нормалната позиција каде што се наоѓа. Но само доколку додадеме position: relative, нема ништо да смениме(елементот ќе се однесува исто како static. Но ни овозможува да ги користиме left, right, top и bottom својствата.) За да го модификуваме елементот, треба да додадеме left, right, top или bottom својство. Но, релативното позиционира доведува до overflow(преклопување) на другите елементи. И поради тоа ќе треба и останатите елементи да ги позиционираме. Поради тоа и не се користи оваа вредност на овој начин. Но relative вредноста може да биде корисна со други position својства.

**Absolute -**  Кога ја користиме оваа вредност, документот комплетно го игнорира елеменот, и останатите елементи ќе се однесуваат, како тој да не постои(како да е избришан).

Оваа вредност ни овозможува да ги користиме top, left, right и bottom елементите. Но, кога ги користиме, ќе видиме дека, елементот го позиционира најгоре(ако користиме top:0px). Секој елемент кој е позициониран апсолутно, ќе бара некој parent елемент кој што не е позициониран статички. Доколку не најде таков елемент, ќе се позиционира согласно екранот. За да се позиционира согласно некој Parent елемент, ние тој елемент ќе треба да го означиме како relative, absolute, sticky или fixed.

**Fixed**- Елементот се позиционира релативно(согласно за екранот) на екранот. Елементот секогаш останува на истата позиција на екранот. Скролањето на маусот не влијае на овој елемент.

**Sticky –** Изгледа како нормален елемент но штом почнеме да скроламе и стигнеме до врвот на екранот, ќе се фиксира. И ова претставува комбинација од relative и fixed.